
INTRODUCERE
În cadrul ţărilor membre ale Uniunii Europene sunt practicate scheme de asigurare clasice, în general în regim privat, cu excepţia Greciei si Ciprului unde sistemul de asigurare are caracter public şi obligatoriu. 
În majoritatea statelor membre UE sistemul asigurărilor agricole este practicat de nu mai mult de 2 sau 3 companii de asigurari, amploarea sistemului asigurărilor agricole fiind condiţionată de următorii doi factori: nivelul de risc al fiecarei ţări şi gradul de subvenţionare al schemelor de asigurare practicat de către statele membre.
Trebuie precizat faptul că unele guverne subvenţionează în mod sistematic asigurările agricole, pe când altele acordă ajutor ad-hoc, prin intermediul schemelor compensatorii sau a fondurilor destinate ajutorului în caz de calamitate.
În cadrul studiului intitulat Scheme de asigurari agricole
, elaborat în anul 2006 la solicitarea Comisiei Europene şi actualizat in anul 2008, sunt prezentate sistemele de asigurări agricole practicate în statele membre ale Uniunii Europene. 
Acestea cuprind atât asigurările pentru un singur risc, asigurările pentru riscuri diverse şi asigurările pentru întreaga recoltă.
Asigurările pentru risc unic
În cadrul asigurărilor pentru un singur risc,  cele pentru grindină sunt cele mai frecvente, au o istorie îndelungată şi se regăsesc în toate ţările. Într-o serie de state, printre care Belgia, Germania, Olanda, Marea Britanie sau Irlanda, asigurările pentru grindină sau pentru un singur produs agricole constituie principalul produs de asigurare. Probabil nu există, în aceste state, o arie mai largă de acoperire, datorită lipsei sprijinului public pentru asigurări, având în vedere că aceste state au un risc climateric scăzut. Într-o serie de state există o cerere redusă de asigurare a culturilor sau acest sistem abia începe să se dezvolte, aşa cum este cazul Poloniei, Letoniei sau Lituaniei.
Asigurările pentru riscuri diverse

În Bulgaria, Cehia, Ungaria, Polonia, Portugalia, Slovacia, Slovenia şi Suedia este dezvoltat sistemul care cuprinde atât asigurarea pentru un singur risc, cât şi asigurarea pentru riscuri diverse. Suedia, spre exemplu, se confruntă cu riscul de îngheţ, Polonia cu cel de ploi, îngheţ şi secetă, Portugalia cu cel de secetă. Oricum, în sistemul de asigurare pentru riscuri diverse sunt cuprinse doar grindina şi unele riscuri adiţionale, ca incendiile, îngheţul, ploia sau furtuna. Asigurarea contra secetei este unul dintre riscurile cel mai greu de acoperit, datorită suprafeţei mari care poate fi afectată, şi ca atare nu este  inclusă în asigurarea pentru riscuri combinate, ci în aria largă de acoperire împotriva tuturor riscurilor climatice.
În Finlanda, unde riscurile sunt crescute datorită temperaturilor joase, asigurarea pentru producţia privată este mai puţin dezvoltată, dar aici funcţionează o „Schemă de compensare a producţiei” pentru a compensa pierderile producţiei ca urmare a unor calamităţi naturale.

În Grecia şi Cipru funcţionează un sistem obligatoriu de asigurare care este furnizat de către sectorul public.

Asigurarea producţiei acoperă riscurile care afectează producţia. Astfel, în cazul culturilor sunt cuprinse principalele riscuri care afectează producţia. Ele există în Spania, Italia, Austria şi Franţa. Spania şi Italia sunt unele dintre ţările cu risc crescut de secetă şi de reducere a păşunilor; Austria, Italia şi Polonia se confruntă cu riscuri de ploi. Polonia nu are asigurări pentru recoltă, dar asigurările se dezvoltă rapid şi recent, din 2007, au fost introduse subsidii pentru asigurări. 
Sistemul spaniol de asigurare este cel mai dezvoltat din Europa: politica asigurărilor acoperă cele mai multe riscuri pentru producţia agricolă. Guvernul, uniunile fermierilor şi companiile de asigurări sunt de acord că definirea prin lege a sistemului de asigurare a fermelor constituie un instrument pentru gestionarea pagubelor produse sectorului agricole de către catastrofele naturale. 

CEHIA

Generalităţi

Asigurările agricole au fost obligatorii până în 1990; din 1991, acestea au devenit voluntare, pe bază de contract. Valoarea totală a primelor de asigurare a culturilor şi şeptelurilor în 1990 a fost de 5 miliarde CSK. În prima jumătate a anilor ‘90 s-a înregistrat o semnificativă diminuare a încasării primelor, corelată cu o precară situaţie economică a majorităţii societăţilor agricole, astfel încât s-a ajuns la o acoperire prin asigurare doar a culturilor şi sectoarelor zootehnice. Această situaţie a luat sfârşit în 1995, an în care valoarea totală a primelor a fost mai mică de 900 milioane CSK, această valoare menţinându-se şi în anii următori. Mai mult de 10 companii de pe piaţa asigurărilor agricole erau în competiţie; dintre acestea, Česká pojišt’ovna a fost întotodeauna lider de piaţă, deţinând o cotă de piaţă de 80%. Strânsa competiţie a făcut imposibilă creşterea tarifelor, astfel încât,  în perioada 1995-2002, rezultatele financiare în domeniul asigurărilor agricole au fost nesatisfăcătoare. Ca urmare, multe companii de asigurări au părăsit acest segment de piaţă. 

Din 2003, situaţia s-a îmbunătăţit considerabil ca urmare a creşterii tarifelor în asigurările agricole. După retragerea multor companii de asigurări de pe piaţă, compania Česká pojišt’ovna a devenit liderul incontestabil în asigurările agricole, cu o cotă de piaţă de 85%.

Cadrul juridic general

· Legea No.240/2000 Coll., modificată, privind managementul situaţiilor de criză. Obiectivul acestei legi este demarcarea competenţelor autorităţilor de stat şi ale autorităţilor teritoriale auto-guvernatoare, precum şi determinarea drepturilor şi îndatoririlor persoanelor juridice şi fizice în pregătirea situaţiilor de criză (care nu ţin de domeniul apărării naţionale);
· Legea No.37/2004 Coll., privind contractele de asigurare;
· Legea No.36/1999 Coll., privind asigurările industriale;
· Legea No.38/2004 Coll., privind asiguratorii şi regulatorii independenţi de pierderi
Obiective ale politicilor curente

Societăţile agricole contractează asigurări specifice culturilor sau fermelor de animale. Poliţele de asigurare sunt oferite de principalele societăţi de asigurări; este vorba despre asigurări voluntare private, potrivit legislaţiei în vigoare. În Cehia, legea nu interzice compensaţiile din fonduri pentru dezastre.

Condiţii de piaţă

Nu există un organism independent care să fixeze tarifele.

Caracteristici generale

· asigurarea este voluntară; în cazul achiziţionării unei poliţe, în contract se vor specifica obligaţiile ce revin fermierilor asiguraţi;
· subvenţiile publice pentru fermierii asiguraţi erau, în 2005, de 30% per cultură şi 15% per şeptel;
· în asigurarea culturilor, de obicei se foloseşte franciza de 8-10% din valoarea pagubei

· cea mai folosită metodă pentru determinarea pierderilor este evaluarea la faţa locului, de către un expert al companiei de asigurări, estimare făcută în colaborare cu asiguratul sau potrivit documentaţiei veterinare trimise companiei de asigurări;
· plata despăgubirii: de obicei în 3 luni de la producerea evenimentului;
· există sistemul bonus-malus numai la asigurarea culturilor;
· există o asigurare standard multi-risc a culturilor (grindină, incendiu, furtună, inundaţii, alunecări de teren, îngheţ).

Produsele de asigurare disponibile

Există aprx. 4.000 de ferme asigurate prin următoarele pachete de asigurare:
· Culturile, în general, împotriva: grindinei, incendiilor;

· Alte culturi (excepţie fructele) împotriva: furtunii, inundaţiilor, alunecărilor de pământ, îngheţului;

· Şeptelul, în principal, împotriva: bolilor contagioase, alte epidemii, vătămări/moarte cauzate de electricitate sau pană de electricitate, pierdere/moarte ca urmare a inundaţiilor, otrăvire, suprahrănire, pierderi accidentale.

În Cehia există un sistem de reasigurări în sectorul privat.

FRANŢA

Generalităţi

Managementul riscului pentru agricultură în Franţa se subdivide în managementul pagubelor provocate de fenomene meteorologice extreme şi managementul pagubelor produse de factori non-climatici.

Toate pierderile de recolte non-asigurabile sunt acoperite din fondul pentru calamităţi (Secţiunea 8).

Până în 2002, asigurările acopereau numai pierderile de culturi vegetale cauzate de grindină. Contractele de asigurare contra grindinei acopereau şi pagubele produse de vânt. Extinderea garanţiei a devenit obligatorie prin lege. Singurele excepţii erau:

· cuturile de tutun: exista o garanţie combinată - asigurarea a fost gestionată de producători şi moştenită din monopolul Guvernului pe piaţa de tutun;

· viticultura: dubla asigurare contra grindinei şi îngheţului este valabilă doar în anumite regiuni.

Guvernul a subvenţionat primele de asigurare contra grindinei numai pentru fructe şi legume, în scopul de a evita procesul de selecţie negativă care să conducă la creşterea primelor de asigurare.

În anul 2002, au fost propuse noi tipuri de contracte de asigurare de către societăţile de asigurări, pe baza unui raport al experţilor, realizat conform prevederilor legale din 1999. Aceste contracte, cu limitări pentru anumite regiuni, acoperă pagubele produse de grindină pentru pomicultură şi viticultură şi oferă asigurare multi-risc pentru cereale, oleaginoase şi seminţe proteice. Guvernul a subvenţionat perfecţionarea acestor noi tipuri de contracte.

Din 2005, după îndelungi consultări cu uniunile fermierilor şi cu societăţile de asigurări, Guvernul şi-a angajat suportul în aplicarea noilor politici de asigurări. Acest sprijin se concretizează prin subvenţionarea parţială a primelor de asigurare. Aceste noi produse de asigurare sunt combinate, iar asiguratorii au lansat şi contractele multi-produs. Acestea acoperă majoritatea recoltelor (fără culturile furajere) împotriva a numeroase riscuri climatice (secetă, îngheţ, grindină, vânt, ploi în exces etc.). În prezent, aceste noi contracte au aplicare restrânsă (o treime din numărul fermierilor profesionişti) şi se referă în principal la culturile de câmp.

În ceea ce priveşte compensarea pierderilor de capital (plantaţii, instalaţii, soluri, clădiri pentru ferme, şeptel etc.), coexistă trei instrumente:

1) asigurarea clădirilor împotriva pagubelor obişnuite;

2) regimul public referitor la catastrofe naturale, fără specificaţie pentru sectorul agricol. Se aplică pagubelor non-asigurabile la clădiri şi la conţinutul acestora (şeptel, rezerve, instalaţii etc.). Este gestionat de asiguratori, finanţat prin prime suplimentare de asigurare la contractul de bază şi beneficiază de o garanţie financiară din partea Guvernului.

3) regimul public privind calamităţile naturale (fond) pentru restul pagubelor non-asigurabile, cu respectarea condiţiilor prevăzute la Secţiunea 8.

Cadrul juridic general

Legea din 1964 privind calamităţile în agricultură, modificată în 2006, şi normele sale de aplicare stabilesc condiţiile de acces la compensaţii publice în cazul calamităţilor în agricultură, precum şi nivelele de compensare. Rata compensaţiei este în medie de 30% din pierderi, dar se ajustează în funcţie de produsul afectat şi de nivelul pierderilor.

Legea-cadru a fost reînnoită în 2006, având ca obiective:

· promovarea perfecţionării sectorului asigurărilor, ori de câte ori companiile private de asigurări propun produse noi. În acest sens, legea prevede subvenţionarea primelor de asigurare pentru recolte, atunci când riscul este dificil de acoperit, în scopul de a facilita răspândirea acestui tip de asigurări. Din 2006, sunt subvenţionate numai primele pentru asigurări combinate şi multi-produs;
· Reducerea compensaţiilor publice, în vederea dezvoltării sectorului asigurărilor;
· Organizarea unei coabitări temporare a celor două instrumente în scopul de a evita ca un mare număr de fermieri, fără niciun fel de acoperire, să recurgă în acelaşi timp la compensaţii publice.

Orientarea către asigurările private şi previzibila scădere a compensaţiilor publice este justificată prin avantajele asigurării.

Condiţii de piaţă
Competiţia preţurilor sau a calităţii serviciilor?

Din 2006, numai asigurarea multi-risc sau combinată a culturilor a primit suvenţii de la Guvern; compensaţiile publice pentru pagube împotriva grindinei şi programul-pilot din 2002 pentru asigurări contra grindinei şi îngheţului pentru fructe şi viţă-de-vie s-au încheiat. Asiguratorii sunt sprijiniţi în oferta noile contracte de asigurare. Astfel, aceştia stabilesc în mod liber prima de asigurare, pe baza propriilor calculaţii şi ţinând cont de propriile costuri de gestionare. Subvenţia pentru primă, clculată ca procent din totalul primei stabilite de asigurator, se plică numai acelei părţi a primei care corespunde dreptului deductibil de 20% (sau mai mult). Dacă fermierii doresc să plătească pentru o garanţie mai mare, acoperirea adiţională nu mai este subvenţionată. Obiectivul este de a subvenţiona numai acoperirea acelor pierderi care afectează semnificativ situatia economică a fermierului, evitându-se a fi subvenţionate acele pierderi care pot fi suportate integral de fermier.

Concurenţa în calitatea serviciilor

La acest stadiu de evoluţie a asigurărilor agricole, nu poate fi observabilă o competiţie a calităţii serviciilor ori a preţurilor. Pe de altă parte, coexistenţa temporală, pentru anumite tipuri de riscuri, a pieţei asigurărilor şi a compensaţiilor publice ridică anumită dificultăţi. Este prevăzut ca rata compensaţiilor publice să se reducă, în scopul de a face domeniul asigurărilor mai atractiv.

Actorii pe piaţă: există o companie dominantă?

În prezent o singură companie deţine aproximativ jumătate din piaţa asigurărilor agricole (contra grindinei, dar şi noile tipuri de asigurări). În ceea ce priveşte noile asigurări, această companie are un competitor principal, acesta având o cotă de piaţă încă modestă. Există numeroase alte companii, dar de relevanţă nesemnificativă pe piaţa asigurărilor.

Caracteristici generale

Obligaţii pentru fermieri

Fermierii care doresc să beneficieze de asigurări agricole subvenţionate vor plăti o poliţă de asigurare la orice companie de resort. Legea defineşte tipurile de contracte ce pot fi subvenţionate, precum şi modalităţile de acordare a compensaţiilor.

Subvenţii publice şi costuri pentru fermieri
Subvenţia se referă la acea parte a primei de asigurare corespunzătoare unui minim deductibil de 20%. Subvenţia pentru asigurarea combinată este, în prezent, de 35% din totalul primei (40% pentru tinerii fermieri). Acestea s-au aplicat în anii 2005 şi 2006; procentele vor fi ajustate anual, în funcţie de tipurile de culturi.

Asiguratorii vor furniza Guvernului informaţiile necesare calculării sumei totale a subvenţiilor; asiguratorii îşi comercializează produsele la preţuri diminuate cu subvenţia corespunzătoare, după care vor primi rambursarea din partea Guvernului.

În 2005, subvenţiile au însumat 20 milioane euro pentru 60.000 contracte de asigurare. Prima de asigurare per fermă, cu subvenţie, a fost de 840 euro, din care 545 euro subvenţia deductibilă); aceasta variază în funcţie de tipul de subvenţie, cultură, suprafaţa fermei, zona geografică, expunerea la anumite riscuri climatice etc.

	Cheltuieli şi resurse (M€)

(Înainte de 2005)
	Cheltuieli
	Resurse

	
	Costuri management
	Compensaţii
	Prime nete plătite de fermieri
	Subvenţii guvernamentale: contribuţia la primă

	Asigurare agricolă:
	
	
	
	

	Grindină şi program-pilot 2002-2004
	52,8
	176,0
	219,0
	9,8

	Total asigurare
	228,8
	228,8


Franchiza (%). Este calculată pe totalul fermei sau pe cultură?
În funcţie de tipul de contract, franciza este calculată de cele mai multe ori per cultură. Pentru asigurările multi-produs, companiile oferă de obicei două tipuri de contracte: per recoltă şi per fermă. În ambele contracte, deductibilităţile sunt alese în mod liber de fermier, dar subvenţia Guvernului se aplică numai acelei părţi din primă care corespunde cu 25% în cazul contractului per cultură şi 20% în cazul contractului per fermă.

Reasigurările aparţin domeniului privat.

Aşa cum s-a menţionat, din 1964, toate pagubele agricole provocate de riscuri climatice, în cazul culturilor non-asigurabile, au fost acoperite din Fondul naţional de garantare a calamităţilor în agricultură, în anumite condiţii: să fie declarată oficial starea de calamitate, pierderile au fost cauzate de imposibilitatea asigurării şi respectarea pragului minim sau aproximativ al pierderilor. Fondul este finanţat din bugetul ministerului Agriculturii şi printr-i contribuţie specifică locală plătită de fermieri.

GERMANIA

Generalităţi

Domeniul asigurărilor în agricultură are o îndelungă tradiţie în Germania. Astfel, asigurarea culturilor şi animalelor este subdivizată, în mod tradiţional, în diferite sectoare şi companii de asigurare. Prima companie de asigurare a culturilor a fost înfiinţată în secolul XVIII; în prezent, asigurarea agricolă a fost plasată pe piaţa privată şi este dominată de trei forme de organizare: companii de asigurare mutuală, societăţi pe acţiuni şi companii naţionale. Domeniul asigurărilor agricole este reprezentat de o puternică piaţă privată cu aprx. 14 companii, cu precădere companii mutuale. Astfel, grindina reprezintă cel mai mare risc pentru producţia agricolă. Doar o singură companie oferă fermierilor germani asigurare „multi-risc”, cu răspundere strict limitată şi, prin urmare, cu o cotă de piaţă scăzută.

În Germania aproape că nu există asigurări agricole „multi-risc”. Există concurenţă pe piaţa asigurărilor agricole doar contra grindinei (privind preţurile, calitatea şi serviciile).

 Vereignite Hagelversicherung VvaG (Uniunea pentru asigurări contra grindinei) este principala societate de asigurări, cu o cotă de piaţă de aprx.60%. Pe piaţa privată a asigurărilor agricole toate companiile fixează tarifele în mod liber; nu există un organism independent care să reglementeze/stabilească tarifele.
Caracteristici principale:

· asigurările agricole nu sunt obligatorii pentru fermieri;

· nu există subvenţii publice pentru asigurările culturilor, fermierii suportând integral costurile acestora;

· varietatea culturilor asigurate este foarte mare; prin urmare, sunt multe franchize diferite pe piaţă. Cea mai comună asigurare contra grindinei oferită de numeroase companii se calculează astfel: 1) 8% franciza obişnuită pentru culturi arabile, adică peste 8% nedeductibilă, şi 2) 10-25% deductibilă pentru fructe şi legume, ambele variante calculate din suma de asigurare pe un singur teren. Sunt posibile, însă, şi tipurile de franciză calculate pe întreaga fermă.

· nu există un index al asigurărilor agricole;

· toate companiile de asigurări evaluează pierderile prin ajustorii de pierderi. În general, ajustorii de pierderi evaluează raportul de pierderi pe baza parametrilor relevanţi ai culturii respective;

· plata indemnizaţiei depinde de data producerii pagubei. De obicei, pe linie de afaceri durează 2-3 săptămâni după producerea pagubei, dar cel mult 2-3 săptămâni după strângerea recoltei.

· cele mai multe companii oferă bonus malus;
· nu există asigurare a profitului;

· există numai o singură companie germană de asigurări care oferă asigurare „multi-risc”, având o răspundere strict limitată ţi o cotă de piaţă scăzută;

· nu există asigurări ale preţurilor.

Produse de asigurare disponibile

Asigurarea culturii:

(1) Riscul: numai grindina

(2) Cultura: toate terenurile arabile, viticultură, fructe, legume (inclusiv sere), fără pajişti

(3) Valori actuale ale asigurărilor (2005)

a. Suma totală de asigurare: 11.2 (în 1,000,000 €)

b. Suprafaţa totală asigurată: 7.3 (în 1,000,000 ha)

(4) Valoarea producţiei în Germania (2005)

a. Număr total de ferme: 396 581 (în 1,000 ha)

b. Suprafaţa totală: 17 035 (în 1,000 ha)

· terenuri arabile: 11 903 (în 1,000 ha)

· fructe: 66 (în 1,000 ha)

· viţă-de-vie: 97 (în 1,000 ha)

c. Valoarea producţiei (2004):

· culturi: 22 685 (în 1,000 ha)

· animale: 19 784 (în 1,000 €)

Asigurarea agricolă între anii 2000 şi 2005

	Risc
	Parametri
	2000
	2001
	2002
	2004
	2005

	Grindină
	Suprafeţe asigurate (ha)
	7 153 473
	7 201 894
	7 245 153
	7 268 085
	7 281 975

	
	Valoarea producţiei asigurate (în 1,000 €)
	10 864 075
	11 046 761
	11 219 435
	11 429 551
	11 230 509

	
	Primă de asigurare (€)
	119 136 779
	121 781 926
	122 989 533
	136 313 224
	128 307 663

	
	Indemnizaţii (€)
	128 015 968
	79 935 663
	119 376 596
	112 272 148
	82 684 658


Reasigurarea, în Germania, există numai în sectorul privat. Există peste 30 de societăţi de reasigurare, dintre care cele mai importante sunt: Münchener Rück, Swiss Re Germany, Axa Re, GE Frankona, Partner Re. Există contracte de reasigurare proporţională, cu cotă parte, pentru anumite culturi. Există, de asemenea, un program de reasigurare „stop pierderi” pe piaţa internaţională de reasigurări care acoperă balanţa anuală pentru aproape toate culturile.

În prezent nu sunt schimbări esenţiale pe piaţa asigurărilor agricole contra grindinei în Germania.
ITALIA

Din 1970 intervenţia statului cu privire la managementului riscurilor în agricultură este în competenţa Fondului Naţional de Solidaritate, însărcinat cu acţiuni preventive şi compensatorii pentru daunele asupra producţiei agricole şi şeptelului, ca şi asupra infrastructurii agricole, cauzate de dezastre naturale sau  evenimente excepţionale.

Acţiunile Fondului Naţional de Solidaritate îmbracă trei forme:
· măsuri pentru încurajarea realizării unor asigurări împotriva daunelor cauzate producţiei agricole (culturi şi şeptel) şi structurilor (sere şi plase anti-grindină), aşa cum sunt prevăzute în fiecare an în planul specific de asigurare, aprobat prin decret ministerial;
· sume compensatorii doar în cazul daunelor provocate producţiei şi structurilor care nu au fost acoperite prin mai sus menţionatul plan de asigurare agricolă, în scopul acoperirii economice a fermelor care au suferit pierderi;

· acţiuni de refacere a infrastructurii legată de activitatea fermelor, incluzând irigaţiile şi cererile de primă necesitate ale fermelor.

În anul 2000 a fost înfiinţat un Fond de Reasigurare a Riscurilor, pentru a încuraja introducerea şi aplicarea politicilor de asigurare inovatoare în agricultură.

Italia şi-a modificat legislaţia, prin intrarea în vigoare a Decretului nr. 102 din 29 martie 2004, pentru a se alinia legislaţiei comunitare care guvernează asigurările în agricultură. 

Principalele aspecte ale noii legi se pot rezuma astfel:

· crearea unui Fond Naţional de Solidaritate, sub controlul Trezoreriei Centrale, bazat pe bugetul anual al statului;

· acoperirea fermierilor împotriva situaţiilor excepţionale şi calamităţilor şi dezastrelor naturale;

· acoperirea pierderilor culturilor şi a şeptelului, ca şi a celor care afectează  structurile fermelor şi infrastructura acestora;

· prevederea stimulentelor pentru încheierea contractelor de asigurare. Contractele sunt încheiate voluntar, fie de către indivizi, fie de către grupuri/colectivităţi;

· companiile de asigurare sau companiile care operează pe piaţa de reaisgurare se pot organiza în consorţii, fără ca unul dintre acestea să poată acoperi mai mult de 20% din piaţa asigurărilor/reasigurărilor;

· Ministerul Agriculturii indentifică anual, pe baza informaţiilor oferite de bănca de date a riscurilor agricole, producţiile asigurabile şi riscurile; producţiile eligibile pentru asigurarea sunt excluse de la orice altă formă de compensare din Fondul de Solidaritate;

· companiilor care au suferit pierderi din cauza unor dezastre naturale le sunt facilitate credite sau plăţi pentru securitatea socială.

Fixarea costurilor asigurărilor este liberă şi fiecare companie îşi stabileşte tarifele precum şi celelalte condiţii pentru asigurare. Oricum, companiile de asigurări au tendinta de a-şi adapta 
tarifele la parametrii contribuţiilor fixaţi de către Ministerul Agriculturii când stabilesc nivelul maxim al costurilor de asigurare eligibile pentru o subvenţie. Parametrii contribuţiilor sunt calculaţi în fiecare an. Metoda de calcul a parametrilor contribuţiilor este stabilită prin Planul Anual de Asigurare Agricolă.

Cea mai importantă companie de asigurare este FATA Assicurazioni, creată în 1927, specializată pe sectorul agricol.

Fermierii nu au obligaţie de a încheia o asigurare agricolă. Subvenţiile pentru asigurări constau în contribuţia statului pentru acoperirea primelor plătite de către fermierii asiguraţi. Contribuţia statului este de până la 80% din costul primei de asigurare dacă dauna ajunge al 20% din producţie, în zonele dezavantajate, sau 30% în celelalte zone. Dacă asigurarea acoperă alte pierderi datorate condiţiilor meteorologice care nu sunt catalogate drept dezastre naturale, sau pierderi datorate focarelor de epizootii sau îmbolnăvirii plantelor, constribuţia statului se reduce la 50% dein costul primei de asigurare. 

Deductibilitatea pierderilor este aplicată separat pe tipuri de producţii sau soiuri de plante. 

În timpul campaniei de asigurare agricolă din anul 2006, constribuţia subvenţiilor la asigurarea primelor poate fi obţinută pentru culturi vegetale, structuri, ferme de animale. 

Mai exact, aşa cum se prevede în Planul anual de asigurare agricolă din 2006, este posibil să se primească subvenţii pentru asigurarea: tuturor culturilor de ierbace, pomilor fructiferi, arbuşti şi pepiniere, copaci pentru lemn şi seminţe de plante în cazul următoarelor evenimente: grindină, vânt, îngheţ şi brumă, secetă, ploi, inundaţii, boli ale plantelor; sere împotriva grindinei, ninsorilor, vântului, tornadelor, uraganelor şi fulgerelor; ferme de animale împotriva unor îmbolnăviri, până la valoarea animalelor care nu este compensabilă prin subvenţie de stat

Numărul fermelor cau au primit subvenţii pentru primele de asigurare a fost de 84.923 în 2004 şi 83.823 în 2005. 

 În cadrul sistemului de management al riscului în agricultură funcţionează reasigurarea publică sau privată. Reasigurarea privată îşi limitează activitatea la sectorul poliţelor tradiţionale de asigurare (asigurare pentru un singur risc şi riscuri combinate sau multirisc), reasiguratorul public, Fondul de Reasigurare a Riscurilor, fiind, din 2004, parte reasiguratoare a riscurilor combinate şi multiriscurilor. Cu privire la reasigurările private nu sunt date publice. 

Fondul Naţional de Solidaritate poate lua măsuri ad-hoc de compensare a sumelor, în eventualitatea unor daune ale producţiilor sau structurilor care nu sunt eligibile pentru asigurări, care vizează redresarea economică şi productivă a fermelor care au suferit pierderi şi acţiunea de refacere a infrastructurii necesare activităţii agricole, incluzând irigaţiile şi solicitările referitoare la necesităţile primare ale fermelor. În anul 2006 suma alocată pentru astfel de intervenţii a fost de 49.5 milioane euro.

În multe cazuri, plata este redusă sau întârziată când dezastrul natural a fost din timp anunţat. 

LETONIA

Generalităţi

Elemente ale unui sistem al managementului riscurilor, cu privire la producţia agricolă, au devenit parte integrantă a politicii agricole a statului din 1998. Iniţial acestea au fost instrumente pentru compensarea pierderilor cauzate de criza pieţelor. Din anul 2000 guvernul a alocat, în mai multe rânduri, fonduri de la bugetul de stat pentru compensarea pierderilor cauzate de condiţiile meteorologice nefavorabile. Din momentul aderării la politica agricolă comună, statul a implementat politica de gestionare a riscurilor prin trei agremente pentru compensarea pierderilor agricole care oferă:

· subvenţionarea parţială a achiziţionării de poliţe de asigurare ca posibil ajutor al statului pentru fiecare producător interesat;

· compensaţii asigurate de stat pentru cazurile de epizootii animale;

· compensarea pierderilor cauzate de condiţii meteorologice nefavorabile, dezastre naturale şi îmbolnăviri ale animalelor.

Top of Form

Caracteristici generale ale sistemului de asigurare agricolă

· participarea fermierilor la asigurările agricole este voluntară;

· subvenţiile sunt garantate în proproţie de 50% în conformitate cu contractele încheiate între companiile de asigurare şi asiguraţi, dar nu mai mult de 25 lati
per unitate (hectar, animal), nu mai mult de 50 lati pentru cartofi şi vegetale, nu mai mult de 150 lati pentru arbori fructiferi;

· Nu există o asigurare de bază;

· Nu există un sistem reglementar de bonus-malus;

· Nu există asigurare multi-risc pentru recolte.

Reasigurarea
Riscurile agricole nu fac obiectul reasigurării. Ponderea asigurărilor agricole în ansamblul asigurărilor este mică, acestea fiind privite de multe ori ca servicii suplimentare pentru marii clienţi, prin urmare aceste riscuri nu fac obiectul reasigurării şi companiile de asigurare acoperă riscurile din fondurile proprii. Problema reasigurării va deveni reală doar în momentul în care cuantumul asigurărilor agricole va creşte. 

Valoarea medie anuală a sumelor plătite ad-hoc, în cazul unor dezastre extraordinare, se ridică  la circa 2,9 milioane de euro, iar plăţile se realizează în circa 3-6 luni de la data evenimentului. 

POLONIA

Începutul sistemului de asigurări agricole se plasează în prima jumătate a secolului al XIX-lea; în timpul regimului comunist, cea mai mare parte a culturilor, animalelor, clădirilor cu destinaţie agricolă era asigurată obligatoriu. După 1990 asigurarea culturilor şi animalelor a devenit o opţiune a agricultorilor. În afară de subvenţiile pentru compensarea daunelor aduse de calamităţi sau evenimente naturale neobişnuite produselor asigurate, guvernul oferă ajutor ad-hoc în cazul unor dezastre naturale (inundaţii).

Caracteristici generale

· Există două linii de asigurare obligatorie pentru agricultor: clădirile cu destinaţie agricolă şi agricultorii ca persoane fizice. Asigurarea recoltelor, animalelor, bunurilor mobile este voluntară;

· Guvernul acordă ajutor ad-hoc în cazul dezastrelor naturale, fonduri speciale din bugetul de stat pentru epidemii care afectează animalele, credite speciale pentru fermieri, în special pentru cei tineri, subvenţionarea primelor de asigurare pentru recolte şi pentru animale;

· Despăgubirile sunt acordate la 30 zile de la producerea pierderii;

· Referitor strict la asigurările agricole nu funcţionează sistemul bonus-malus, dar unele companii oferă acest sistem de bonificaţie agricultorilor care îşi reînnoiesc contractele de asigurare, sau celor care cumpără mai multe poliţe etc.

· Produsele de asigurare acoperă culturile, animalele, veniturile, ca şi tipurile de riscuri. Mai mult de 800.00o ha sunt asigurate doar împotriva grindinei. 

Reasigurarea se practică doar în sistem privat. 

SPANIA

Înainte de 1978, asigurările agricole erau oferite doar de către companiile private, care se limitau doar la acoperirea pagubelor cauzate de grindină şi arderea culturilor. Ca urmare, în stiuaţia în care sectorul agricol suferea pagube cauzate de riscurile neasigurate, guvernul era obligat să ia măsuri adecvate pentru a veni în sprijinul fermierilor. 

Legea 87/1978 pentru asigurări agricole combinate a schimbat radical situaţia, definind clar care sunt riscurile care pot fi asigurate: toate riscurile naturale care scapă controlului fermierilor.

Principiile generale ale sistemului asigurărilor agricole sunt următoarele:

· pagubele potenţial asigurabile sunt cele produse de fenomene naturale care nu pot fi controlate de către fermieri, dacă şi numai dacă pierderile sunt peste pragul minim stabilit în contractele de asigurare;

· cadrul legal care reglementrează acest sistem este format din Legea 87/1978 şi Decretul Regal 2329 din 14 septembrie 1979 prin care se aprobă Regulamentul Legii. Pentru aplicarea acestor normative, guvernul stabileşte anual un Plan specific;
· obiectivul principal urmărit este acela de a pune la îndemâna fermierilor un instrument  care să contribuie la stabilizarea veniturilor lor, când producţia agricolă este afectată de consecinţele unor evenimente naturale incontrolabile;

· Planul Anual de Asigurare Agricolă constiuie baza pe care guvernul defineşte în fiecare an normativele pentru punerea în practică a asigurărilor agricole. Planul constituie expresia dorinţei guvernului de a nu mai oferi ajutoare extraordinare agricultorilor afectaţi de pagube ale producţiei cauzate de riscuri care pot fi asigurate.

Cele mai importante aspecte care definesc sistemul pieţei asigurărilor agricole din Spania sunt următoarele:

· Toate companiile de asigurare operează în cadrul unui fond mutual. În 2006, un total de 33 companii de asigurare, publice şi private, au luat parte la fondul de coasigurare. Consorţiul pentru Compensarea Asigurărilor, care acţionează ca reasigurator al întregului sistem, a fost inclus în acest fond, cu o mică participare (10%). Pentru că acţionează într-un regim de coasigurare, companiile nu practică competiţia, nici în ceea ce priveşte preţurile, nici în ceea ce priveşte garanţiile oferite;

· Companiile de asigurare sunt administrate de Fondul Mutual al Companiilor de Aigurări (Agroseguro). Aceasta, cu ajutorul companiilor integrate, elaborează modele ale contractelor de asigurare şi fixează primele pentru fiecare produs de asigurare, care va fi comercializat de  reţeaua de agenţi şi intermediari ai celor 33 companii de asigurare...

· Cerinţele minime pentru ca un agricultor să se califice pentrua fi asigurat sunt stabilite în contractul de asigurare, astfel încât orice agricultor care îndeplineşte aceste cerinţe să nu poată fi refuzat de către societatea de asigurare. Pentru a asigura drepturile fermierilor şi pentru a respecta principiile asigurării, aceste cerinţe minime sunt stabilite de comun acord între uniunile fermierilor, ENESA (Agricultural Insurance National Entity), Direcţia Generală a Aigurărilor şi Consorţiul pentru Compensarea Asigurărilor. 

Caracteristicile sistemului spanilor de asigurare agricolă sunt următoarele:

· participarea voluntară a agricultorilor;

· subvenţii din partea administraţiei publice. Subvenţia medie este de 50% din totalul primei de asigurare. Din acest procentaj, 40% vine de la ENESA şi 10% de la consiliile de agricultură ale comunităţilor autonome;

· în cazul tuturor contractelor de asigurare sunt aplicabile deductibilităţi, la nivelul unei producţii sau la nivelul întregii ferme;

· evaluarea daunelor şi determinarea indemnizaţiei se efectuează de
experţi independenţi care au un contract cu Agroseguro; în procesul de ajustare a pierderilor, există de obicei, două vizite în teren, una după comunicarea
daunelor, si a doua la vremea recoltei. Asiguratul trebuie să fie prezent  pentru a fi de acord, sau nu cu rezultatele ajustării pierderilor;
· în cazul culturilor, plate trebuie făcută în termen de 60 zile de la data prevăzută a recoltării. Pentru producţia animalieră termenul este de 40 zile de la data pagubei;
· pentru majoritatea produselor de asigurare, se practică sistemul bonus-malus.
Produsele de asigurare pot fi cele pentru asigurarea riscurilor, pentru acoperirea producţiei, modele contractuale – agricultorii îşi pot alege sistemul contractual care li se potrivşte cel mai bine: asigurare pentru un singur produs, asigurare pentru mai multe culturi, asigurarea întregii ferme.

În funcţie de producţii şi riscurile acoperite, produsele de asigurare pot fi clasificate în mai multe tipuri:

1. Asigurarea producţiei agricole:

· asigurare pentru mai multe daune;

· asigurarea recoltei pe zone geografice, care asigură o recoltă medie stabilită în funcţie de zona geografică respectivă, cu o primă de asigurare şi ajustarea individuală a pierderii şi sistemul bonus-malus; aceasta a fost înlocuită cu o asigurarea a recoltei pe baze individuale;

· asigurarea recoltei pe baze individuale, bazată pe istoricul recoltei fiecărei ferme;

· fixarea consturilor de asigurare de către asociaţiile de fermieri este destinată a acoperi costurile fixe anuale, în condiţiile pierderilor suferite de către agricultori care au ca urmare o scădere a producţiei realizate şi a comercializării acesteia.

2. Asigurarea animalelor:

- asigurarea efectivelor de animale, care acoperă o mare varietate de riscuri pentru bovine, ovine, caprine, păsări, de curte şi cai;

- asigurare pentru colectarea animalelor moarte la fermă, care acoperă costurile colectării şi distrugerii animalelor moarte la fermă în urma unor accidente.

3. Asigurarea piscicolă:

- asigurare pentru pagube combinate, acoperă calcanul, plătica, păstrăvul, dorada împotriva unei serii de riscuri în care sunt incluse poluarea chimică şi biologică, deversările de petrol, furtunile pe mare, schimbările excepţionale de temperatură, incendii, scăderea salinităţii apei datorată ploilor torenţiale.

4. Asigurarea forestieră:
- asigurare pentru pagube combinate, referitoare în prezent doar la foc, inundaţii şi ploi torenţiale. 

Reasigurarea

Consorţiul pentru Compensarea Asigurărilor este o entitate comercială cu parteneriat public al cărei rol este participare la dezvoltarea asigurărilor agricole. Participă la sistemul spaniol de asigurare agricolă în cadrele de coasigurare dar  şi ca reasigurator. Consorţiul participă la reasigurarea Fondului Mutual în termenii unui contract de reasigurare care reînnoit în fiecare an. În plus, are rolul de control al ajustării pierderilor, asigurând astfel transparenţa şi siguranţa juridică a sistemului. Reasigurarea operată de către Consorţiu defineşte două grupe de programe de asigurare: într-unul sunt cuprinse companiile care necesită o protecţie financiară specială, datorită intrării lor recente în sistem sau probabilităţii crescute de pierderi (aceştia au rate de reasigurare mergând de la 23,42% până la 18,61%), şi în celălalt cele care nu necesită o protecţie financiară speicală (cu rate de reasigurare de la 13,78 la 1,95%). 

Chiar dacă sistemul de asigurări agricole este astfel conceput încât să compenseze pierderile cauzate de riscuri extraordinare, guvernul trebuie să ia şi măsuri ad-hoc pentru compensarea acelor pagube care nu sunt acoperite de sistemul de asigurare.

Ajutoare directe şi plăţi au fost efectuate pentru a compensa pierderile datorate fenomenelor naturale care nu sunt acoperite de asigurare. Pentru a întări sistemul asigurărilor, ajutoarele au fost acordate fermierilor a căror producţie a fost asigurată, dar nu pentru aceste pierderi specifice. 

În cazul în care pagubele au o asemenea intensitate încât depăşesc cadrul unei ferme, afectând continuarea activităţii economice într-o regiune, independet de ajutoarele ad-hoc, pot fi stabilite următorele măsuri:

· întârzierea plăţii cotelor datorate de agricultori pentru sistemul de securitate socială;

· măsuri pentru reglementarea ocupării forţei de muncă la nivelul fermelor;

· adpatarea regimului rigid de impozitare la condiţiile concrete.

Aspecte tehnice:

Asigurarea culturilor: pagube combinate pentru un grup de 59 tipuri de produse asigurate;

Acoperirea producţiei (tipuri de culturi, animale, venituri): sunt acoperite toate culturile printr-unul dintre tipruile de asigurare din acest grup;

Riscuri/daune acoperite (multi-riscuri): riscurile acoperite de toate tipurile de asigurări în cadrul acestui grup: grindină, inundaţii, ploi torenţiale, foc, îngheţ, vând cald. 

Asigurarea nu este obligatorie pentru agricultori, dar statul nu acordă ajutoare ad-hoc pentru pagubele cauzate de riscuri asigurabile.

Intervalul de plată a pagubelor este între 40 şi 69 de zile.
SUEDIA

În perioada 1961-1987 a funcţionat un sistem public de asigurare a culturilor, obligatoriu pentru fermele cu mai mult de 2 ha, compensarea pentru producţia agricolă fiind finanţată parţial de către guvern şi parţial de către industria agricolă. După 1987 sistemul a fost înlocuit  cu o recuperare în cazul deteriorării întregii culturi (valoarea culturii mai mică decât costul recoltei), administrat de o fundaţie aflată în subordinea Federaţiei Suedeze a Fermierilor. Şi acest sistem a fost complet abolit în 1994. 
Dezvoltarea administrării de către guvern a riscurilor a fost diminuată. Sectorul agricol este privit ca orice alt sector economic şi atitudinea generală este în prezent aceea că veniturile în asigurări trebuie să fie rezolvate şi manipulate de către piaţă fără implicarea guvernului.
Cadrul general
Cadrul şi instrumentele guvernamentale se limitează la dezastre, incluzând unele măsuri de reglementare ca şi măsuri ad-hoc. 

Guvernul suedez are o responsabilitate globală pentru daunele cauzate de dezastre culturilor la scară largă. Nu există o definiţie particulară a dezastrelor şi politica suedeză în domeniu este aceea de a aplica aceste măsuri restrictiv. Până acum nici o compensaţie de acest fel nu  a fost plătită.
Piaţa asigurărilor agricole este dominată de către o companie, Lansforsakringar, şi de către o companie subsidiară, Agria, Dina. Agria se ocupă de asigurarea animalelor, dar, într-o anumită măsură, şi de cea a culturilor.

Nu există asigurări obligatorii în sectorul agricol şi guvernul nu plăteşte subsidii directe sau indirecte, primele nu sunt reglementate, întârzierea plăţilor nu constituie o problemă; bonus-malus există doar în cazul asigurării animalelor.
Lansforsakringar şi Dina sunt două dintre cele două mari companii de asigurare, produsele oferite de ele sunt similare. Pachetul de bază conţine asigurarea de bunuri, asigurarea în cazul căderii producţiei, asigurarea civilă.  Asigurările de bunuri compensează daunele aduse clădirilor, echipamentelor, animalelor, maşinilor şi producţiei. Referitor la producţie, asigurarea acoperă doar incendiile. Căderea producţiei se referă la pierderile de venit din cauza daunelor la nivelul bunurilor. Asigurarea civilă acoperă pagubele cauzate de o terţă parte. Nu există sistemul bonus-malus pentru acest tip de asigurare.
Practic 100% dintre fermieri au acest tip de asigurare.

Asigurarea culturilor

Axistă un tip de asigurare a culturilor care include două tipuri de daune: daune cauzate de grindină şi costurile rezultate din replantare

Grindina: acoperă costurile cauzate de aceasta în eprioada 1 aprilie-30 octombrie. Valoare daunei este estimată la preţul mediu al fiecărei culturi. Daunele pricinuite de grindină sunt inspectate şi evaluate de reprezentanţi ai companiei de asigurări. Culturile din categoriile vegetale diverse au o deductibilitate de 15%. Pentru alte culturi nu există deductibilitate.

Replantarea: Acoperirea costurilor replantării după secetă, eroziunea e solului în perioada 1 aprilie – 15 iunie pentru cereale, cartofi, sfeclă de zahăr, semniţe oleaginoase, legume, rădăcinoase. Valoarea compensaţiilor este bazată pe costul mediu la hectar al fiecărei culturi. 
Asigurarea animalelor

Agria este principala companie de asigurare în acest domeniu. Bovinele, ovinele, porcinele şi cervideele pot fi asigurate, fiecare animal în parte sau toată cireada. Compensaţiile sunt plătite dacă animalele trebuie sacrificate, mor sau sunt furate. Se poate adăuga şi tratamentul veterinar. O altă posibilă adăugire este asigurarea producţiei de lapte, în cazul căderii acesteia, care acoperă 90% din pierdere în cazul în care aceasta se datorează diareeii cauzate de virus.
Unele din aceste asigurări pot cuprinde acoperirea în cazul infecţiei cu Salmonella, circa 30% din pierdere fiind compensată prin plăţi făcute de guvern. În cazul animalelor funcţionează sistemul bonus-malus.
Reasigurarea

Guvernul nu este reasigurat. Actorii privaţi sunt reasiguraţi prin asiguratori internaţionali.  Guvernul nu stipendiază reasigurarea.

